1513.

Godina **1513** (**[[rimski brojevi|MDXIII]]**) bila je redovna godina koja počinje u subotu (1. jan./sij. po julijanskom kalendaru).

## Događaji
* siječanj - Turske čete haraju Hrvatskom, ugrožen Knin, zamalo zauzeli Sinj (pet branitelja).
** Turci zauzeli Čačvinu (do 1718), Nutjak na Cetini, Vir (posljednje mjesto Hercegovine koje su Turci osvojili).
* 5. 3. - Sultan Selim potvrdio u Bursi povlastice Dubrovčanima.
* 9. 3. - Giovanni di Lorenzo de' Medici izabran za papu Lava X. (vl. do 1521). 
* 25. 3. - Mletačka Republika promenila stranu - od Svete lige prelazi francuskom kralju Luju XII.
* 2. 4. - Juan Ponce de León video Floridu (→ Španska Florida). 
* 24. 4. - Sultan Selim I porazio kod Jenišehira brata Ahmeta koji je držao deo Anadolije (tokom godine pogubljen i drugi brat, Korkut).
* maj - Portugalac Jorge Álvares stigao u estuar Biserne rijeke u južnoj Kini. 
* ca. svibanj - Umjesto oboljelog Emerika Perenja, novi hrvatski ban (tj. upravitelj banije) je vespremski biskup i vrhovni blagajnik Petar Berislavić (do 1521). 
* 25. 5. - Srpski despot Ivaniš Berislavić po sopstvenom zahtevu razrešen dužnosti jajačkog bana.
* 6. 6. - Talijanski ratovi: Bitka kod Novare, Švicarci porazili Francuze i istjerali ih (opet) iz Milana.
* 15. 7. - Bula pape Lava X.: Toma Bakač proglašen legatom za sve sjeverne i istočne zemlje, sa punovlašću da pokrene križarski rat (u buli se pominje da je Sinj pao). 
* 22. 7. - Christian II postaje kralj Danske i Norveške, odluka o Švedskoj odložena.
* 16. 8. - Ban Petar Berislavić potukao Turke kod Dubice (ranijih mjeseci bosanski Turci napali kraj između Une i Kupe, naročito Blinju kod Petrinje). 
** Berislavić zatim imenovan i za vranskog priora i dubičkog župana. 
* 16. 8. - Bitka kod Guinegata (ili *Battle of the Spurs*, pribl. "Bitka mamuzanja") - englesko-nemačka pobeda nad Francuzima.
* 9. 9. - Bitka kod Floddena - engleska pobeda nad Škotima čiji je kralj James IV poginuo, nasleđuje ga beba James V. 
* 25. 9. - Vasco Núñez de Balboa video "Južno more" - Pacifički okean.
* 7. 10. - Bitka kod La Motte - špansko-nemačka pobeda nad Mlečanima.
* 13. 12. - Krsto Frankopan uzeo Mlečanima Marano u Furlaniji. 
* decembar - Francuski kralj Luj XII sklopio mir sa papom i Španijom.

### Tokom/tijekom godine
* Papa Lav X. prvi put naziva Hrvatsku *Antemurale Christianitatis*. 
* Skender-beg Crnojević poslat da upravlja Crnom Gorom, sledeće godine označenom kao poseban sandžak, ostaje do smrti 1528-30. 
* Gazi Bali-beg Jahjapašić smederevski sandžakbeg (do 1515). 
* Erdeljski vojvoda Ivan Zapolja provalio do turskog Smedereva i uzeo mnogo plijena; iste godine upao u kraljevski dvor u Budimu tražeći princezu Anu za ženu.
* Maksim Branković postao beogradski mitropolit (do smrti 1516). 
* Toma Bakač preuzeo i Senjsku biskupiju (pominje se i Šimun Kožičić). 
* Makijaveli napisao "Vladara" (*[[Il Principe]]*), štampano izdanje tek 1532. 
* Piri Reisova mapa, sultanu Selimu predstavljena 1517. 
* Afonso de Albuquerque neuspešno opsedao Aden, prvi je Evropljanin koji je prošao kroz Bab-el-Mandeb. 
* Arapski diplomata Leon Afrikanac u Timbuktuu (Songajsko Carstvo).

## Rođenja

* 30. 10. - Jacques Amyot, francuski pisac († 1593)

## Smrti

* 20. 1. - Jelena Moskovska, supružnica litvanskog vojvode i poljskog kralja (* 1476)
* 20. 2. - Hans, kralj Danske i Norveške (* 1455)
* 21. 2. - Julije II., papa (* 1443)
* 13. 6. - Piero Soderini, firentinski državnik (* 1450)
* 9. 9. - James IV, škotski kralj (* 1473)
* Şehzade Ahmet, osmanski pretendent (* 1465)
* Şehzade Korkut, osmanović (* 1467)
* Hua Sui, kineski štampar i pronalazač (* 1439)
* Jakov Blažiolović, hrvatski glagoljaš

## Reference

* Vjekoslav Klaić, Svezak drugi: dio treći.... Treća knjiga: Doba kralja Matijaša Korvina i Jagelovića (1458-1526) (archive.org)